ΣΥΝΕΡΓΑΤΙΚΟΙ ΣΧΗΜΑΤΙΣΜΟΙ ΚΑΙΝΟΤΟΜΙΑΣ/ ΣΣΚ»

2η Πρόσκληση: Επιχειρήσεις

ΕΠΑνΕΚ – ΕΣΠΑ 2014-2020

Ανάπτυξη Εύχρηστης Καινοτόμου Διαδικτυακής Πλατφόρμας Πρόβλεψης Καρδιαγγειακού Κινδύνου Βασισμένη σε Μοντέλα Τεχνητής Νοημοσύνης

(ΕΥΚΑΡΔΙΑ)

[ΓΓ2CL-0353180]

Πρακτικά 4ης συνάντησης

Ημερομηνία: 12/09/2022

Διαδικτυακή συνάντηση

Συμμετέχοντες:

Σ. Ευσταθόπουλος (Συντονιστής ΣΣΚ2, Καθηγητής Ιατρικής Φυσικής, Mediterraneo Hospital)

Α. Πλουσή (ΣΣΚ1, Ακτινοφυσικός, Επιστημονικός Συνεργάτης, Ιατρική Σχολή, ΕΚΠΑ)

Ε. Αλαμάνη (ΣΣΚ2, Ακτινοφυσικός, Επιστημονικός Συνεργάτης, Ιατρική Σχολή, ΕΚΠΑ)

Κ. Πέτρου (ΣΣΚ2, Ακτινοφυσικός, Επιστημονικός Συνεργάτης, Ιατρική Σχολή, ΕΚΠΑ)

Μ. Εγγλέζος (Δικηγόρος, Μ. Εγγλεζος και Συνεργάτες Εταιρεία Δικηγόρων)

X. Κεραμυδά (Δικηγόρος, Μ. Εγγλέζος και Συνεργάτες Εταιρεία Δικηγόρων)

Σ. Τουρνής (Διευθύνων εταίρος Sigma Business Network)

Δ. Τοκάνης (Διευθύνων Σύμβουλος Computer Studio)

Στη συνάντηση που διεξήχθη συζητήθηκε η ανάπτυξη της βάσης δεδομένων και θέματα που αφορούν στην ασφάλεια και πρόσβαση στην ηλεκτρονική βάση. Πιο συγκεκριμένα, συζητήθηκε:

* ποιοι και πώς θα έχουν πρόσβαση στη βάση δεδομένων,
* πού θα φιλοξενηθεί η βάση δεδομένων,
* οι κανόνες λειτουργίας και χρήσης της βάσης δεδομένων.

Προτάθηκαν τα εξής:

* Η πρόσβαση στη βάση δεδομένων θα είναι ονομαστική. Αυτό σημαίνει ότι ο χρήστης θα πρέπει να συνδέεται στη βάση δεδομένων με τους προσωπικούς κωδικούς του (login-password) και τα δικαιώματά του θα είναι ανάλογα του ρόλο και των αρμοδιοτήτων του.
* Η βάση δεδομένων θα φιλοξενηθεί σε cloud το οποίο θα είναι:
* είτε ελληνικό (θα διερευνηθεί και η πιθανότητα φιλοξενίας από cloud της Ιατρικής Σχολής),
* είτε εντός Ευρωπαϊκής Ένωσης,
* είτε κάποιο cloud που θα δημιουργηθεί από την εταιρία Computer Studio.
* Για την ασφάλεια των δεδομένων θα πρέπει να δημιουργηθεί αρχείο back-up το οποίο θα φυλάσσεται από το συντονιστή φορέα.
* Ανάπτυξη πρωτοκόλλου το οποίο θα εξασφαλίζει τη σωστή και ασφαλή λειτουργία της βάσης. Θα συνταχθούν δύο αναφορές με οδηγίες και κανόνες. Η πρώτη θα αφορά στις τεχνικές προδιαγραφές (κατασκευή και λειτουργία του site, πρόσβαση των χρηστών, χρόνο διατήρησης της βάσης) της ηλεκτρονικής βάσης και η δεύτερη θα αφορά στις προδιαγραφές ασφάλειας πληροφοριών (ασφάλεια δεδομένων στη βάση, GDPR, back-up).

Εικόνα 1: Σχηματική απεικόνιση λειτουργίας της βάσης δεδομένων.

* Χρήστες 1,2,3: υπεύθυνοι για την εισαγωγή των δεδομένων στη βάση (φορείς υγείας).
* Χρήστες 4,5,6: υπεύθυνοι για την επεξεργασία των δεδομένων με βάση τις αναφορές των τεχνικών προδιαγραφών και ασφάλειας πληροφοριών (εταιρείες πληροφορικής).